Edderkoppen
Store norske leksikon,Kunst og estetikk,Film, TV og teater,Teater,Norske teaterinstitusjoner og -organisasjoner
Edderkoppen Teater var et revyteater i Oslo i periodene 1942–1966 og 2003–2015. Det åpnet sin virksomhet i lokalene etter Søilen Teater og flyttet i 1945 til St. Olavs plass, hvor de første revyene, skrevet av Per Kvist, gjorde stor lykke. Repertoaret omfattet også lystspill, operetter og barneforestillinger. Teatrets sjef, kunstneriske leder og fremste skuespiller var Leif Juster.
Lokalene ble overtatt av Einar Schanke og Alfred Næss i 1967, men ble leid ut til Det Norske Teatrets Bikube-eksperiment frem til Schanke og Næss flyttet inn med ABC-teatret i 1976. Etter at ABC-teatret ble totalskadd i brann lille julaften 1999, ble teatret gjenåpnet som Edderkoppen Teater i 2003. Edderkoppen Teater stengte dørene for godt i 2015.Etter en større renovering og ombygging åpnet møte- og eventscenen Edderkoppen Scene som utleiescene i mai 2016, som en del av hotellet Scandic St. Olav plass. Les mer i Store norske leksikon revy norsk teaterhistorie Eksterne lenker Edderkoppen Edderkoppen Teater i Scenewebarkivet